הכישרון הוא שלך. כלי העבודה שמשתתפי הסדנה לומדים להכיר ולהשתמש בהם הם התוספת שעושה את ההבדל: בניית דמויות, בחירת זמן וגוף, תכנון עלילה, כתיבה לרוחב, תיאורים ודימויים, תובנות ועוד… הסדנה מיועדת לכל מי שכותב בעברית בארץ וברחבי העולם. מספר המשתתפים מוגבל.
כשאי אפשר לצאת מהבית, לבלות, להיפגש עם אנשים שאוהבים, אפילו להתבודד קשה לחלק מאיתנו, מאילוצים משפחתיים, כשבחוץ מהלכת המגפה אימים על העולם, אזי מתעוררות בנפש מחשבות, נוצרים סיפורים שאי אפשר להחזיק אותם יותר בפנים, והם חייבים להיכתב!
עתה נפתחת סדנת הכתיבה ב- ZOOM, במיוחד בשבילך. סדנה שבה תפגוש אנשים שרוצים לכתוב, ממש כמוך, אנשים שיש להם סיפור בראש שחייב להיכתב כך, שיהיה מסקרן, מרגש, דרמטי במידה, או הומוריסטי. סיפור שהוא יומן, או חוויה אישית, סיפור שהוא זיכרון או תיעוד ספרותי של מה שקורה לך ממש בימים אלה. והעיקר – סיפור שהקוראים יאהבו בו כל רגע. הם יתרגשו, ייעצבו, יזילו דמעה, יחייכו ויאהבו. הם ירגישו שהצלחת להעביר אליהם את מלוא עוצמתה של החוויה שחשת בעצמך. שרצית לחלק עמם.
מפגשי הסדנה, הווירטואליים, דומים במתכונתם למפגשי הסדנאות שהסופר והעיתונאי איטו אבירם מקיים בימים רגילים. ניתנים תרגילים, נקראים סיפורים, הקבוצה מעירה, מתרשמת, מחמיאה, והתחושה היא של שינוי גדול מאד לא רק ביכולת הכתיבה שלך, אלא גם בקריאה של ספרים, שנהפכת למהנה הרבה יותר.